*Tämä artikkeli käsittelee Karibianmeren saarta. Nimen muita merkityksiä on lueteltu täsmennyssivulla.*
Saint-Martin  
Saint-MartinView and modify data on Wikidata Saint-Martinin kartta

|  |  |
| --- | --- |
| Muut nimet | 
Sint Maarten |
| Sijainti | 
Saint-Martin, Sint MaartenRanska, Alankomaiden kuningaskunta |
| Saariryhmä | 
Länsi-Intia,Leewardsaaret,Pienet Antillit |
| Merialue | 
Karibianmeri |
| Korkein kohta | 
Pic Paradis, 414 m |
| Pinta-ala | 
93 km² |

Väestö| Asukasluku | 
71 000 |
| Suurin kaupunki | 
Lower Prince’s Quarter |
| Asutuskeskukset | 
Marigot, Philipsburg |
| Kieli | 
ranska, hollanti |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Saint-Martin** eli **Sint Maarten** on trooppinen saari Karibian koillisosassa, noin 240 kilometriä Puerto Ricosta itään. Saaren pinta-ala on 93 neliökilometriä ja se on jaettu kahtia Ranskan ja Alankomaiden kesken. Yhdessä näitä kahta osaa kutsutaan nimellä "St.-Martin/St. Maarten", "St. Martins" tai yksinkertaisesti "SXM" (SXM on IATA:n tunnus Prinsessa Julianan lentoasemalle, saaren tärkeimmälle lentoasemalle).

Syyskuussa 2017 hurrikaani Irma tuhosi saaren rakennuskannan ja infrastruktuurin lähes kokonaan. Korjausten arvellaan vievän vuosia.

Maantiede
---------

Saaren eteläinen alankomaalainen osa on nimeltään Sint Maarten, ja se on Alankomaiden kuningaskuntaan kuuluva autonominen alue. Vuoteen 2010 saakka se kuului Alankomaiden Antilleihin. Alankomaalaisen alueen pinta-ala on 34 neliökilometriä ja asukasluku lähes 40 000 (2013).

Saaren pohjoinen ranskalainen osa on nimeltään Saint-Martin, ja se on hallinnollisesti Ranskan merentakainen yhteisö (*COM collectivité d’outre-mer*). Helmikuuhun 2007 asti se oli Ranskan merentakaisen Guadeloupen departementin osa. Ranskalaisen osan pinta-ala on 53 neliökilometriä ja asukasluku 31 500 (2014).

Saaren korkein kohta on Pic du Paradis (424 m). Saari on alttiina hurrikaaneille heinäkuusta marraskuuhun. Lämpötila on koko vuoden 25–30 astetta.

Väestö
------

Sint Maartenin puolella englanti on virallinen kieli ja sitä puhuu 67,5 prosenttia väestöstä. Toisen puolen virallinen kieli on ranska.

Matkailu työllistää noin 80 prosenttia saaren työvoimasta. Maatalous tuottaa sokeria, luonnonvaroiksi lasketaan kala ja suola.

Merkittävimmät kaupungit ovat Marigot ranskalaisella alueella ja Philipsburg alankomaalaisella alueella. Valuuttana käytetään euroa.

Kuvia
-----

* Saint-MartinSaint-Martin
* Saint-Martin satelliittikuvassa.Saint-Martin satelliittikuvassa.
* Air Francen Airbus A340 laskeutumassa Prinsessa Julianan kansainväliselle lentokentälle.Air Francen Airbus A340 laskeutumassa Prinsessa Julianan kansainväliselle lentokentälle.

Lähteet
-------

1. ↑  Irma kaikkien aikojen pitkäkestoisin raju hurrikaani – Saint-Martin ja Barbuda käytännössä maan tasalla  7.9.2017. Yle Uutiset. Viitattu 9.9.2017.
2. 1 2 3  Sint Maarten *The World Factbook*. CIA.  Arkistoitu 28.12.2019. Viitattu 5.6.2016. (englanniksi)
3. 1 2 3 4  Saint Martin *The World Factbook*. CIA.  Arkistoitu 8.1.2019. Viitattu 5.6.2016. (englanniksi)
4. ↑  Insee: Saint-Martin Viitattu 5.3.2013. (ranskaksi) [vanhentunut linkki]

Aiheesta muualla
----------------

* Kuvia tai muita tiedostoja aiheesta **Saint-Martin** Wikimedia Commonsissa